ERW บวก 2% ลุ้นกำไรปี 66 ฟื้นตัว โบรกชูเป้า 5.20 บ.
ERW บวก 2% โบรกแนะ “ซื้อ” เป้า 5.20 บ. ลุ้นกำไรปี 66 ฟื้นตัวด้วยแนวโน้มนักท่องเที่ยวที่มากกว่าคาด มีโอกาสปรับเพิ่มกำไร
ERW บวก 2% โบรกแนะ “ซื้อ” เป้า 5.20 บ. ลุ้นกำไรปี 66 ฟื้นตัวด้วยแนวโน้มนักท่องเที่ยวที่มากกว่าคาด มีโอกาสปรับเพิ่มกำไร
24 ม.ค. 2566

ผู้สื่อข่าวรายงานว่า วันนี้ (24 ม.ค. 66) ราคาหุ้น บริษัท ดิ เอราวัณ กรุ๊ป จำกัด (มหาชน) หรือ ERW ล่าสุด ณ เวลา 11:10 น. อยู่ที่ระดับ 4.76 บาท บวก 0.08 บาท หรือ 1.71% สูงสุดที่ระดับ 4.78 บาท ต่ำสุดที่ระดับ 4.70 บาท ด้วยมูลค่าการซื้อขาย 72.80 ล้านบาท

บล.โนมูระ พัฒนสิน ระบุในบทวิเคราะห์วันนี้ (24 ม.ค.66) ของ ERW ว่าการท่องเที่ยวที่ฟื้นตัวแรงทั้งกลุ่มไทยและต่างชาติ รวมถึงผล APEC คาดช่วยให้ไตรมาส 4/65 ฟื้นเป็นกำไรครั้งแรกและเร่งตัวแรงคิดเป็น 88% ของ Pre-COVID คาดกำไร 155 ล้านบาท จากรายได้ฟื้นตัวแรงคาด 1.8 พันลบ. เพิ่มขึ้น 186% จากงวดเดียวกันของปีก่อน และเพิ่มขึ้น 38% จากไตรมาสก่อนหน้าดีขึ้นทุกกลุ่มจาก RevPAR (โรงแรม Luxury ไทย, Hop Inn, รร.ฟิลิปปินส์) และปรับเพิ่มกำไรปี 66 เป็น 450 ล้านบาท
โดยหุ้นซื้อขายค่า PER ปี 66 อยู่ที่ 47 เท่า และด้วยแนวโน้มนักท่องเที่ยวที่มากกว่าคาด มีโอกาสตลาดปรับเพิ่มกำไรและ PER จะลงเร็ว  โดยปรับเพิ่มกำไรปี 66 อยู่ที่ 5.2 บาท มองแนวโน้มกำไรไตรมาส 4/65 ฟื้นแรงกว่าและคาดตลาดมีการอัพเกรดรายได้ โดยยังให้ราคาเป้าหมาย 5.20 บาทต่อหุ้น